Финале Европског првенства у фудбалу 2004.
Финале Eвропског првенства у фудбалу 2004. је била фудбалска утакмица која се одиграла 4. јула 2004. у 19:45 часова по средњоевропском времену на Стадиону светлости у Лисабону, у коме се сазнао нови европски шампион. У финалу су играли Португалија против Грчке. Грчка је голом Ангелоса Харистеаса у узбудљивој утакмици савладала Португал, и то резултатом од 1:0.

Детаљи 
Главни судија меча је Маркус Мерк.

Тимови су се већ сусрели на првенству у групној фази, на уводном мечу 12. јуна грчки тим је победио резултатом 2:1.

За оба тима, ово је било прво финале европског или светског првенства. Фаворити су били домаћини фудбалери репрезентације Португала.

Једини гол у мечу постигнут је у 57. минуту после асистенције Ангелоса Басинаса нападачу грчке репрезентације Ангелосу Харистеасу. Португалци су имали бројне шансе за изједначење, најбољу када је један на један са голманом изашао 19-годишњи Кристијано Роналдо, али није успео убацити лопту у гол. Добре шансе су пропустили Руи Коста, Луис Фиго, Манише, Паулета, али је голман Грка Никополидис сигурно бранио цео меч. По први пут у историји Европских првенстава је финални меч завршен са резултатом 1:0.

Најбољи играч утакмице је капитен грчке репрезентације, 32-годишњи везиста Теодорос Загоракис, који је био најбољи играч шампионата у целини. Трофеј Загоракису је предао тадашњи председник УЕФА Ленарт Јохансон, за кога је то било четврто и завршно Европско првенство током његовог мандата (1990–2007).

Пут до финала

Детаљи утакмице

Референце

Спољашње везе 

 Извештај Уефе о утакмици
 Статистика Уефе

Европско првенство у фудбалу 2004.
Финала Европских првенстава у фудбалу